b'\n_START_ARTICLE_\nProsopocoilus squamilateris\n_START_SECTION_\nUtseende\n_START_PARAGRAPH_\nEn middelsstor (hannene 22-32 millimeter), kraftig, blank, brun til svart hjortebille. Kroppen er gjerne matt og skjellkledt langs ytterkanten (derav navnet). Store hanner har kraftige, knivformede kjever med tette, kraftige tenner p\xc3\xa5 innersiden. Hodet er uten p\xc3\xa5fallende kj\xc3\xb8ler eller kn\xc3\xb8ler, pannen foran bredt, U-formet innbuktet. Antennene har en tre-leddet vifte. Pronotum er betydelig bredere enn langt, rundet. Hunnen er mindre enn hannen, uten forst\xc3\xb8rrede kjever, sv\xc3\xa6rt blank. Hodet er grovt og kraftig punktert._NEWLINE_Hos denne arten har ogs\xc3\xa5 hunnen en noks\xc3\xa5 smal kroppsform.\n_START_SECTION_\nLevevis\n_START_PARAGRAPH_\nLarvene utvikler seg i r\xc3\xa5tne trestammer. Utviklingen tar trolig ett \xc3\xa5r. De voksne billene drikker gjerne sevje fra tr\xc3\xa6r.\n_START_SECTION_\nUtbredelse\n_START_PARAGRAPH_\nArten er utbredt fra Thailand i vest til Java i \xc3\xb8st.'